विराट कोहली का इंग्लैंड में रिकॉर्ड चाहे जैसा हो मगर भारतीय कोच रवि शास्त्री को पूरी उम्मीद है कि उनकी टीम का कप्तान इस बार अच्छा प्रदर्शन करेगा। क्रिकइन्फो को दिए एक इंटरव्यू में रवि शास्त्री ने कहा, 'हां, चार साल पहले कोहली के लिए वो सीरीज कुछ खास नहीं थी। लेकिन इस बात को बीते चार साल हो गए। अब वह दुनिया का बेहतरीन खिलाड़ी बन चुका है। ऐसे में विराट अपने नाम के मुताबिक यहां प्रदर्शन कर खुद को बेहतर साबित करना चाहेंगे। आप कोहली का रिकॉर्ड देखो, उसने पिछले चार सालों में कितना अच्छा परफॉर्म किया है ऐसे में मुझे और कुछ बोलने की जरूरत ही नहीं। जब आपकी परफॉर्मेंस साथ देती है तो खिलाड़ी की मानसिक स्थिति ही अलग होती है। आप अगले टेस्ट मैच का इंतजार करते हो ताकि अच्छा खेल सको।'